મેં બૅગમાંથી ઑફિસ ફાઈલ કાઢી અને પ્રેઝન્ટેશનનાં કાગળિયાં કાઢ્યા. કાલે તો મારે બેંગ્લોર જવાનું છે પ્રેઝન્ટેશન માટે અને પપ્પાએ મને પૂછ્યા વિના આ બધું કેમ ગોઠવી આપ્યું. મને થોડો અણગમો થઈ આવ્યો પણ તરત યાદ આવ્યું કે બે મહિના પહેલાં ફિક્સ થયેલાં આ પ્રેઝન્ટેશનમાં હવે બોસ પણ રાજી નહોતા કદાચ. એના વર્તન પરથી દેખાતું હતું… જાણે કહેતાં હોય, “મિસ ગાર્ગી, તમારે બેંગ્લોર પ્રેઝન્ટેશન આપવા જવાની જરૂર નથી…” એ પછી ’કેમ?’ એ પૂછવાનું પણ ખબર નહીં કેમ પણ મને મન જ નહીં થવાનું. “હા, અમારી દીકરી એમબીબીએસના ફર્સ્ટ યરમો છે. હા, ગવર્મેન્ટ કૉલેજમો જ તો !” પપ્પાનો અવાજ સંભળાયો અને ધરા તો જાણે છળી મરી.